କେନ୍ଦ୍ରାପଡ଼ା, ଜାନୁୟାରୀ ୭(ଓଡ଼ିଶା ଡ଼ଟ୍ କମ୍) କେନ୍ଦ୍ରାପଡ଼ା ଜିଲ୍ଲାରେ ଶନବିାର ଘୂର୍ଣ୍ଣିଝଡ଼ ହୋଇ ବ୍ୟାପକ ଫସଲ କ୍ଷୟକ୍ଷତି ହୋଇଥିବା ବେଳେ ଜଣଙ୍କ ମୃତ୍ୟୁ ହୋଇଛି ।
ରାଜନଗର ବ୍ଲକ ଅର୍ନ୍ତଗତ ଏଣ୍ଡୁଳାପୁର, ଧାନିଆ, ତରପା, ଡ଼େରା ଆଦି ଗ୍ରାମରେ ଅପରାହ୍ନରେ ହଠାତ୍ ଘୂର୍ଣ୍ଣିଝଡ଼ ସହ ବର୍ଷା ଓ ପବନ ହୋଇଥିଲା ।
ଏଣ୍ଡୁଳାପୁରରେ ଦଶରୁ ଉଦ୍ଧ୍ୱର୍ ଘର ଭାଙ୍ଗି ଯାଇଥିବା ବେଳେ ଧାନ ଗଦା ଗୁଡ଼ିକ ନଷ୍ଟ ହୋଇଯାଇଛି । ଏହି ସମୟରେ ବଜ୍ରପାତ ଯୋଗୁଁ ତରପା ଗ୍ରାମର ଜଣେ ବୃଦ୍ଧଙ୍କ ମୃତ୍ୟୁ ହୋଇଥିବା ଜଣେ ଅଧିକାରୀ କହିଛନ୍ତି ।
ଘୂର୍ଣ୍ଣିଝଡ଼ ଯୋଗୁଁ ଧାନିଆ ଗାଁର ଜଣେ ବ୍ୟକ୍ତି ଗୁରୁତର ଆହତ ହୋଇଥିବା ବେଳେ ତାଙ୍କୁ ସ୍ଥାନୀୟ ଡ଼ାକ୍ତରଖାନାରେ ଭର୍ତି କରାଯାଇଛି । ସେହିପରି ଡ଼େରା ଗ୍ରାମରେ ବଜ୍ରପାତରେ ଧାନ ଗଡ଼ା ପୋଡ଼ି ନଷ୍ଟ ହୋଇଯାଇଛି ।
